Държавен вестник, бр. 47, 2016 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  47
НАЦИОНАЛНА СТРАТЕГИЯ
за развитие на научните изследвания в Република България 2017 – 2030 г.
По-добра наука за по-добра България
1. ПРЕАМБЮЛ
Националната стратегия за развитие на научните изследвания в Република България опре­
деля целите и съответните мерки и действия от страна на държавата за развитие на научните 
изследвания в периода 2017 – 2030 г. Тя е едно от необходимите условия за постигане на целите, 
залегнали в Споразумението за партньорство на Република България с ЕК през програмния 
период 2014 – 2020 г.1, и е обвързана с Иновационната стратегия за интелигентна специализация 
2014 – 2020 г.2 Стратегията е съобразена и с редица национални3-4
5678 и европейски9-10
1112131415 документи.
Настоящата стратегия излиза извън рамките на тези документи както по отношение на 
времевия период, за който се отнася, така и по отношение на целите, които поставя, и обхвата 
на резултатите за страната и обществото, които предвижда да бъдат постигнати. Стратегията 
има амбициозната цел чрез бързо, мащабно и дългосрочно развитие на системата за научни 
изследвания България да се превърне в привлекателен център за авангардни научни изследва­
ния и развитие на нови технологии, да се привличат и задържат младите таланти в България, 
да се засили отговорността на българската наука към обществото и обратно, да се издигне 
международният авторитет на страната в областта на науката и като краен резултат да се по­
стигне икономически растеж и значително повишаване на качеството на живот в страната. В 
този смисъл бенефициент на стратегията е българското общество.
В документа е представен кратък анализ на динамиката на националната система за научни 
изследвания през последните години. При анализа са отчетени констатациите на редица доку­
менти от национални и международни прегледи, проверки и анализи, както и информация от 
статистически източници и официални бази данни, които показват тенденция на устойчив спад 
в областта на научните изследвания. Основна причина за този спад е липсата на последователна 
държавна политика за подкрепа на научните изследвания. Това се изразява не само в хронично 
недофинансиране, но и в липсата на подходящи структурни реформи и дългосрочни приоритети. 
Отчетено е незадоволителното изпълнение на предишната Национална стратегия за развитие 
на научните изследвания в Република България (2012 – 2020 г.). Не са изпълнени и поетите 
ангажименти към ЕС, свързани с националното ни участие в изграждането на Европейското 
изследователско пространство, интензифициране на трансграничните научни програми и липса­
та на конкретни мерки за привличане на квалифицирани изследователи за работа в България. 
Във визията, заложена в основата на настоящата стратегия, са представени основните цели, 
които държавата си поставя за развитие на научните изследвания в България. Въз основа на 
тези цели са дефинирани определени политики, както и конкретни мерки и инструменти за 
тяхното реализиране. Отделни компоненти на тези политики са пряко свързани с препоръките 
на международния панел за оценка на състоянието на научната и иновационната система в 
България и са насочени да подпомагат осъществяването на приоритетите на Иновационната 
стратегия за интелигентна специализация и Националната стратегия за висше образование, 
както и изпълнението на Оперативна програма „Наука и образование за интелигентен растеж“ 
и Рамковата програма на ЕС за научни изследвания и иновации. Иновациите, макар и да са 
1 http://www.government.bg/cgi-bin/e-cms/vis/vis.pl?s=001&p=0212&n=3099&g= 
2 Проектът е одобрен с Решение № 761 от 6.11.2014 г. на МС. 
3 Национална програма за развитие: България 2020 г. Приета с Решение на Министерския съвет 
№ 1057 от 20.12.2012 г. 
4 Национална програма за реформи, актуализация 2016 г. Приета с Решение на Министерския съвет 
№ 284 от 19.04.2016 г. 
5 Национална стратегия за развитие на научните изследвания 2020. Решение на НС от 28.07.2011 г. 
обн., ДВ, бр. 62 от 12.08.2011 г.
6 Стратегия за развитие на висшето образование в Република България за периода 2014 – 2020 г.
7 В. Сгурев и др., Становище по проблемите на технологичното развитие на България, София, 2014, 
http://bas.bg/images/banners/Stanovishte_po_problemite_na_tehnologichnoto_razvitie_na_Bulgaria_17.04.2014g.
pdf.
8 Методология за стратегическо планиране в Република България.
9 Европа 2020: Стратегия за интелигентен, устойчив и приобщаващ растеж.
10 Рамкова програма на ЕК за научни изследвания и иновации.
11 Пътна карта на Европейското изследователско пространство; ERA Roadmap 2015 – 2020, ERAC 
1208/15, Brussels, 2015.
12 Споразумение за партньорство на Република България за Европейските структурни и инвестици­
онни фондове 2014 – 2020 г.; http://www.government.bg/cgi-bin/e-cms/vis/vis.pl?s=001&p=0212&n=3099&g=
13 European Commission (2015d), Peer Review of the Bulgarian Research and Innovation system, available 
at: https://rio.jrc.ec.europa.eu/en/policy-support-facility/peer-review-bulgarian-research-and-innovation-system.
14 Препоръка на Съвета от 12 юли 2016 г. относно Националната програма за реформи на България 
за 2016 г. и съдържаща становище на Съвета относно програмата за конвергенция на България за 
2016 г.; ОВ на ЕС, С 299 от 18.8.2016 г.
15 Работен документ на службите на Комисията: Доклад за България за 2016 г.; SWD(2016) 72 final.
3-8
9-15